recursal/SuperWikiNEXT-32B huggingface dataset:
**பி. கிருஷ்ணப் பிள்ளை** ( மலையாளம்: പി. കൃഷ്ണപിള്ള, : 1906, வைக்கம், கோட்டயம் – ஆகத்து 19, 1948 , முஹம்மா, ஆலப்புழா) கேரளத்தின் பொதுவுடமையாளரும் கவிஞரும் ஆவார். கேரளத்தில் பொதுவுடைமை இயக்கத்தை நிறுவியவர் என்றும் கேரளாவின் முதல் பொதுவுடமையாளர் என்றும் போற்றப்படுகிறார்.

இளமைக் காலம்
------------

கிருஷ்ணப்பிள்ளை வைக்கத்தில் கீழ்-நடுத்தரக் குடும்பமொன்றில் நாராயணன் நாயருக்கும் பார்வதியம்மாவிற்கும் மகனாகப் பிறந்தார். இளம் வயதிலேயே தனது இரு பெற்றோர்களையும் இழந்த கிருஷ்ணப்பிள்ளை ஐந்தாம் நிலையில் (தற்கால பத்தாம் வகுப்பு) பள்ளிக்கல்வியை விட வேண்டியதாயிற்று. 1920இல் தமது இல்லத்திலிருந்து வெளியேறி இந்தியத் துணைக்கண்டத்தின் வடபகுதியில் பல்வேறு இடங்களுக்குச் சென்றார்.

அரசியல்/சமூக இயக்கங்கள்
-----------------------

இரண்டாண்டுகள் கழித்து ஊர் திரும்பியபோது கேரளாவில் சமூகக் குமுறல் நிலவுவதைக் கண்டார். தொடர்ந்து பல மக்கள் இயக்கங்களில் பங்கு பற்றினார். 1924இல் நடந்த வைக்கம் போராட்டத்திலும் 1930இல் கோழிக்கோடு முதல் பையனூர் வரை உப்புச் சத்தியாக்கிரக நடையிலும் பங்கேற்றார். 1931இல் குருவாயூர் கோவில் மணியை அடித்த முதல் நம்பூதிரி பிராமணர் அல்லாதவராக இருந்தார்.

கிருஷ்ணப்பிள்ளை தமது அரசியல் வாழ்வை இந்திய தேசிய காங்கிரசு உறுப்பினராகவும் காந்தியவாதியாகவும் துவக்கினார். மெதுவாக இடதுசார் சிந்தனைகளுக்கு ஆட்பட்டார். 1934இல் காங்கிரசு சோசலிச கட்சி மும்பையில் நிறுவப்பட்டபோது அக்கட்சியின் கேரளச் செயலாளராக நியமிக்கப்பட்டார்.

தமது அரசியற் செயற்பாடுகளை மலபார் பகுதியில் குவியப்படுத்தியிருந்த பிள்ளை 1936இல் கொச்சி, திருவிதாங்கூர் அரசுப்பகுதிகளுக்குச் சென்றார். 1938இல் தற்போது புகழ்பெற்ற ஆலப்புழா தொழிலாளர் வேலைநிறுத்தத்தை ஒருங்கமைத்தார். பெரும் வெற்றி பெற்ற இப்போராட்டமே 1946இல் புன்னப்பரா-வயலார் போராட்டத்திற்கும் திருவிதாங்கூரில் சி. பி. இராமசாமி ஐயரின் வீழ்ச்சிக்கும் தூண்டலாக அமைந்தது.

கிருஷ்ணப்பிள்ளையின் அயராத உழைப்பால் காங்கிரசு சோசலிச கட்சியின் மலபார் கிளையை இந்தியப் பொதுவுடமைக் கட்சியின் கேரளக் கிளையாக மாற்றினார். சனவரி 26, 1940இல் முறையாக கேரளத்தில் இந்தியப் பொதுவுடமைக் கட்சி நிறுவப்பட்டது. 1948இல் கொல்கத்தா தீர்மானத்தின்படி இந்திய அரசுக்கு எதிராக ஆயுதப் போராட்டம் நடத்த இந்தியப் பொதுவுடமைக் கட்சி முயன்றபோது அதற்கு தடை விதிக்கப்பட்டது; அதனால் கிருஷ்ணப்பிள்ளை உள்ளிட்ட அக்கட்சியின் தலைவர்கள் தலைமறைவாக இருக்க வேண்டி வந்தது.

இறப்பு
------

முஹம்மாவில் ஓர் தொழிலாளியின் குடிசையில் ஒளிந்துகொண்டிருந்த போது பாம்பு கடித்து இறந்தார்.

மேற்சான்றுகள்
-------------

1. ↑  A man and a movement, Frontline.in, Volume 21 - Issue 17, Aug. 14 - 27, 2004

வெளி இணைப்புகள்
---------------

விக்கிமீடியா பொதுவகத்தில்,  
 ***பி. கிருஷ்ணப்பிள்ளை***   
என்பதின் ஊடகங்கள் உள்ளன. 

* Prakash Karat: Kerala's 'First Communist' பரணிடப்பட்டது 2012-02-05 at the வந்தவழி இயந்திரம்
* R. Krishnakumar: A man and a movement
* Birth Centenary celebrations at Vaikom
[*தொடர்பிழந்த இணைப்பு*]
**தேசிய அறிவியல் நூலகம்** (*National Science Library*) என்பது இந்திய அரசுக்குச் சொந்தமான அறிவியல் நூலகம், ஆவணக் காப்பகம் மற்றும் களஞ்சியமாகும். இது சூன் 1963-ல், அறிவியல் மற்றும் தொழிலக ஆய்வு மன்றத்தின் அனைத்து அறிவியல் ஆய்வு இதழ்களையும், வெளியிடப்பட்ட மற்றும் வெளியிடப்படாத தேசத்தின் அறிவியல் பணிகளின் அறிக்கைகளைப் பெறுவதற்கும் தக்கவைப்பதற்காக நிறுவப்பட்டது.

ஆரம்பத்தில் இது தேசிய இயற்பியல் ஆய்வக கட்டிடத்தில் நிறுவப்பட்டது, பின்னர் தற்காலிகமாக ஜவகர்லால் ந்நெய் பல்கலைக்கழக கட்டிடத்திற்கு மாற்றப்பட்டது.

கட்டிடம்
--------

1983ஆம் ஆண்டில், சத்சங் பீகார் மார்க், புது தில்லியில் நூலகம் மற்றும் பிற துணை நோக்கங்களுக்காக, தயாரிப்புகள் மற்றும் சேவைகளுக்காக 3.5 ஏக்கர் நிலப்பரப்பில் நிரந்தரமாக நான்கு மாடிகள் கொண்ட மத்திய குளிரூட்டப்பட்ட கட்டிடம் கட்டப்பட்டது தேசிய அறிவியல் நூலகத்திற்காகக் கட்டப்பட்டது.

குறிக்கோள்
----------

முக்கிய குறிக்கோள்கள் மற்றும் நோக்கங்கள் நாடு முழுவதும் அறிவியல் தகவல் கல்வியறிவை மேம்படுத்துவதற்கான பல்வேறு வகையான முறையான மற்றும் முறைசாரா அறிவுறுத்தல்களை நிறைவேற்றுவது, அத்துடன் ஆராய்ச்சியாளர்கள், விஞ்ஞானிகள் மற்றும் ஆராய்ச்சியில் ஈடுபட்டுள்ள அனைத்து பயனர்களுக்கும் பதிவுசெய்யப்பட்ட அறிவை அடையாளம் கண்டு, பெறுதல், ஒழுங்கமைத்தல், பாதுகாத்தல் மற்றும் அணுகலை வழங்குதல். நடவடிக்கைகளை நோக்கமாகக் கொண்டது.

சேகரிப்பு
---------

ஒரு பொருள் நூல்கள், பத்திரிக்கைகளின் கட்டுப்பட்ட தொகுதிகள், அறிக்கைகள், ஆய்வறிக்கைகள்/ஆய்வுகள், தரநிலைகள் மற்றும் காப்புரிமைகள் போன்ற 2,51,000 அச்சிடப்பட்ட அறிவியல் தொழில்நுட்ப ஆவணங்களைத் தேசிய அறிவியல் நூலகம் காப்பகப்படுத்தியுள்ளது. இந்த பெரிய சேகரிப்புகள் ஒரு தகுதியான ஆராய்ச்சி மேம்பாட்டுக் குறிப்புக்கான ஆதாரங்களை உருவாக்குகின்றன.

மேலும் பார்க்க
--------------

* அறிவியல் மற்றும் தொழிலக ஆய்வு மன்றம் இந்தியா

மேற்கோள்கள்
-----------

1. ↑  Barua. *National Policy on Library and Information Systems and Services for India: Perspectives and Projections*. Popular Prakashan. பன்னாட்டுத் தரப்புத்தக எண்:9788171547302. .
2. 1 2  Association. *World Encyclopedia of Library and Information Services*. American Library Association. பன்னாட்டுத் தரப்புத்தக எண்:9780838906095. .
3. 1 2  Patel, Jashu; Kumar, Krishan; Krishan, Kumar (2001) (in en). *Libraries and Librarianship in India*. Greenwood Publishing Group. பன்னாட்டுத் தரப்புத்தக எண்:9780313294235. .
**பி. எஸ். வீரப்பா** (9 அக்டோபர் 1911 - 9 நவம்பர் 1998) புகழ்பெற்ற தமிழ்த் திரைப்பட நடிகர் ஆவார். பெரும்பாலான படங்களில் வில்லனாக நடித்த இவர் திரைப்படத் தயாரிப்பாளராகவும் இருந்துள்ளார்.

ஆரம்பகால வாழ்க்கை
-----------------

1911-ஆம் ஆண்டு காங்கேயத்தில் பிறந்த வீரப்பா பொள்ளாச்சியில் உள்ள தனது தாத்தாவின் வீட்டில் வளர்ந்தார். படிப்பின் மீது ஆர்வம் கொண்டிருந்த போதிலும், அதிகப்படியான குடும்ப உறுப்பினர்களும், குறைந்த குடும்ப வருமானம் இருந்த காரணத்தினாலும் பல சிறு வியாபாரம், தொழில்களில் ஈடுபட்டார். சென்னைக்கு வரும் முன்னர் கோயில் திருவிழாக்களில் நடைபெறும் நாடகங்களில் நடித்து வந்தார். சிவன்மலையில் அப்படி நடைபெற்ற ஒரு நாடகத்தில் இவரைப் பார்த்த கே. பி. சுந்தராம்பாளும் அவரது சகோதரரும், சென்னைக்கு வருமாறும், திரைப்படங்களில் நடிக்குமாறும் வலியுறுத்தினர். சென்னைக்கு வந்த பிறகு கே. பி. சுந்தராம்பாள் தன்னுடைய ஒரு சிபாரிசுக் கடிதத்துடன் இவரை இயக்குனர் எல்லீஸ் ஆர். டங்கனிடம் அனுப்பினார்[].

திரைப்பட வாழ்க்கை
-----------------

பி. எஸ். வீரப்பாவின் உரத்த சத்தத்துடன் கூடிய பயங்கரச் சிரிப்பு அந்தக்காலத்துத் திரைப்பட இரசிகர்களிடையே மிகப் பிரபலம்[]. கே. பி. சுந்தராம்பாள் முக்கிய வேடத்தில் நடித்த, டங்கனின் மணிமேகலை என்கிற திரைப்படத்தில் வீரப்பா அறிமுகமானார். தனது முத்திரைச் சிரிப்பான உரத்த *ஹா ஹா ஹா..* என்பதை சக்கரவர்த்தி திருமகள் திரைப்படத்தில் செய்தார். இந்தச் சிரிப்பிற்குக் கிடைத்த வரவேற்பின் காரணமாக அதன் பிறகு, இதை தனது பாணியாக எல்லா படங்களிலும் பயன்படுத்த ஆரம்பித்தார். எம். ஜி. ஆர், சிவாஜி கணேசன் போன்றோரிலிருந்து கமல்ஹாசன், ரஜினிகாந்த், விஜயகாந்த் போன்றோர் படங்கள் வரை நடித்துள்ளார்.

### நடித்த திரைப்படங்கள்

* ஸ்ரீ முருகன் (1946)
* இதய கீதம் (1950)
* மாப்பிள்ளை (1952)
* மதன மோகினி (1953)
* ஜெனோவா (1953)
* நாம் (1953)
* காவேரி (1955)
* அலிபாபாவும் நாற்பது திருடர்களும் (1956)
* மர்ம வீரன் (1956)
* மகாதேவி (1957)
* தங்கமலை ரகசியம் (1957)
* செங்கோட்டை சிங்கம் (1958)
* சிவகங்கை சீமை (1959)

பி. எஸ். வீரப்பாவின் புகழ்பெற்ற நடிப்பு பாணிகள், முத்திரை வசனங்கள்
------------------------------------------------------------------

* எதிர் நாயகன்களுக்கு உரிய உரத்த *ஹா ஹா ஹா..* சிரிப்பு (சக்கரவர்த்தி திருமகள் திரைப்படத்திலிருந்து, கிட்டத் தட்ட எல்லா படங்களிலும்)
* *சபாஷ், சரியான போட்டி..* (வஞ்சிக்கோட்டை வாலிபன் திரைப்படத்தில்)
* *மணந்தால் மகாதேவி, இல்லையேல் மரண தேவி* (மகாதேவி திரைப்படத்தில்)

உசாத்துணை
---------

* The superstar villain, ராண்டார் கை, தி இந்து, ஆகத்து 2, 2014

வெளி இணைப்புகள்
---------------

இணைய திரைப்பட தரவு தளத்தில்(imdb) பி. எஸ். வீரப்பா பற்றி (ஆங்கிலத்தில்)
**இராசமாயி பாலகிசன்** (ஆங்கிலம்: *Rasamayi Balakishan*; தெலுங்கு: రసమయి బాలకిషన్ ; பிறப்பு 15 மே 1965) என்பவர் தெலங்காணாவைச் சேர்ந்த பாடகர் ஆவார். இவர் கரீம்நகர் மாவட்டத்தில் உள்ள மனகொண்டூரு தொகுதி சட்டமன்ற உறுப்பினராக 2014 முதல் 2019 வரை பதவியிலிருந்தார். இவர் பாடகர், கவிஞர் மற்றும் அரசியல் ஆர்வலர் எனப் பன்முகத் தன்மையுடையவர். அமைச்சருக்கான தகுதியுடன் கூடிய மாநில கலாச்சார குழுவின் (தெலங்காணா சம்சுகிருதிகா சாரதி) தலைவராகவும் பணியாற்றினார். பாலகிசன் தெலுங்கானா தூம்தாமின் நிறுவனர் ஆவார்.

இளமை
----

தெலங்காணா மாநிலம் சித்திபேட்டை மண்டலத்தில் உள்ள ராருகுலா கிராமத்தில் ராஜையா (இ. 2010) மற்றும் மைசம்மா (இ. 2013) ஆகியோருக்கு மகனாக எர்புலா பாலகிசன் பிறந்தார். இவருடைய பெற்றோர் இருவரும் படிப்பறிவில்லாதவர்கள். இவரது குடும்பம் இவர்களின் நாட்டுப்புறப் பாடல்கள் மற்றும் இனிமையான இசைக்காகப் பிரபலமானது. இராசமயி என்ற நாட்டுப்புறப் பாடல் குழுவால் இவர் அறியப்பட்டார். இது இவரது பெயரின் ஒரு பகுதியாக மாறியது.

பாலகிசன் கலாச்சாரத் துறையின் தலைவராக நியமிக்கப்பட்டார். தனி தெலங்காணா மாநிலம் அமைப்பதற்கான கலாச்சாரக் குழுவிற்கு இவர் தலைமையேற்றார். இவர் மாநில இயக்கத்தின் சிறு கலாச்சார அமைப்புகளில் ஒன்றான தெலுங்கானா தூம் தாம் குழுவின் ஒருங்கிணைப்பாளர் ஆவார்.

தொழில்
------

1995இல், இராசமாயி பாலகிசன் ஒரு ஆசிரியராகவும், கதை பாடகராகவும் தனது வாழ்க்கையைத் தொடங்கினார். இவர் தெலங்காணா இராட்டிர சமிதியின் கலாச்சார குழுவில் இணைந்து பணியாற்றினார்.

இவர் இவரது உள்ளூர் நாட்டுப்புறப் பாடல்கள் மற்றும் நடனம் மூலம் பார்வையாளர்களை தம்பக்கம் ஈர்த்து மகிழ்விக்கிறார். இவர் 2009-10-ல் தெலங்காணாவில் பல்வேறு இயக்க நிகழ்வுகளில் பங்கேற்றுள்ளார்.

### அரசியல் வாழ்க்கை

தெலங்காணா இராட்டிர சமிதி கட்சியில் இணைந்து அரசியலில் நுழைந்தார். 2014ஆம் ஆண்டு நடைபெற்ற தெலங்காணா சட்டமன்றப் பொதுத் தேர்தலில் கரீம்நகரில் உள்ள மணகொண்டூர் தொகுதியில் இக்கட்சியின் சார்பில் போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டார். மாநில சட்டமன்றத்தில் இவரது பேச்சு மற்றும் வாதத் திறமைக்காக மிகவும் மதிக்கப்படுகிறார். மேலும் எதிர்க்கட்சிகளுடன் விவாதங்களில் தீவிரமாக ஈடுபட்டுள்ளார்.

தனிப்பட்ட வாழ்க்கை
------------------

பாலகிசன் இரசியா சுல்தானா என்பவரை மணந்தார். இவர்களுக்கு அமித், ஆதர்சு என இரு மகன்கள் உள்ளனர்.

மேற்கோள்கள்
-----------

1. ↑  "MLA Rasamayi Balakishan Profile". *Telangananewspaper.com*. 15 January 2018 அன்று பார்க்கப்பட்டது.
2. ↑  "'Rasamayi' Balakishan Named TSS Chairman". *The New Indian Express*. 15 January 2018 அன்று பார்க்கப்பட்டது.
3. ↑  "TRS MLA Rasamayi Balakishan appointed as Chairman of Cultural Department". *V6news.tv*. 30 January 2015. 15 January 2018 அன்று பார்க்கப்பட்டது.
4. ↑  "Rasamayi BalaKishan Chairman of Cultural Department". *Telanganastateofficial.com*. 5 December 2014. 15 January 2018 அன்று பார்க்கப்பட்டது.
5. ↑  "Colours of Riot | Outlook India Magazine". 10 February 2010 அன்று மூலம் பரணிடப்பட்டது.
சென்னையிலுள்ள இந்து அலுவலகம்
**கஸ்தூரி பாலாஜி** (*Kasturi Balaji*) (பிறப்பு 1955) ஒரு இந்திய இதழியலாளரும், வெளியீட்டாளரும் ஆவார். இவர் மார்ச் 20, 2010 முதல் தி இந்துவின் நிர்வாக இயக்குநராக உள்ளார்

ஆரம்ப கால வாழ்க்கை
------------------

பாலாஜி, 1955 இல் கோ. கஸ்தூரி - கமலா ஆகியோருக்கு பிறந்தார். சென்னை, இலயோலாக் கல்லூரியில் வணிகவியலிலும், பின்னர் மும்பை பல்கலைக்கழகத்தில் முதுகலை வணிக மேலாண்மை பட்டமும் பெற்றார்.

தொழில்
------

பாலாஜி, 1977இல் தி இந்துவில் சேர்ந்தார். 1991 வரை இவர் செய்தித்தாள் மற்றும் பத்திரிகைத் தயாரிப்புடன் தொடர்பிலிருந்தார். மை உற்பத்தி ஆலை அமைப்பதில் இவர் முக்கிய பங்கு வகித்தார்.

1991 முதல் 2000 வரை, பாலாஜி சங்க கிராபிக்ஸ் பிரைவேட் லிமிடெட் நிறுவனத்தின் நிர்வாக இயக்குநராகவும், 2000 முதல் 2010 வரை, தி இந்து பத்திரிகையை வெளியிட்ட கஸ்தூரி அண்ட் சன்ஸ் லிமிடெட் நிறுவனத்தின் இயக்குநராகவும் பணியாற்றினார். இவர் உற்பத்தி, ஈடிபி, கணக்குகள், விநியோகம் ஆகியவற்றை கவனித்து வருகிறார்.

இதையும் காண்க
-------------

* எ. இரங்கசுவாமி ஐயங்கார்
* சௌ. பார்த்தசாரதி
* கோ. நரசிம்மன்
* கோபாலன் கஸ்தூரி
* க. கோபாலன்
* மு. வீரராகாவாச்சாரியார்
* எஸ். கஸ்தூரி ரங்க ஐயங்கார்
* சீ. இரங்கசுவாமி ஐயங்கார்
* சீ. இரங்கராஜன்
* கஸ்தூரி சீனிவாசன்

மேற்கோள்கள்
-----------

1. ↑  "N. Ram to sue Indian Express and Financial Express writer, Editor-in-Chief, and Publisher for defamation". 25 March 2010. .

குறிப்புகள்
-----------

* "Kasturi Balaji". World Association of Newspapers and News Publishers.
[*தொடர்பிழந்த இணைப்பு*]
**இராசா வி. இரமணி** (*Raja V. Ramani*) ஓர் இந்திய-அமெரிக்க விஞ்ஞானியாவார். சுரங்கப் பொறியியல் பேராசிரியராகப் பணிபுரிந்தார். காற்றில் பரவும் துகள்களின் தன்மை மற்றும் கட்டுப்பாட்டை நன்கு புரிந்துகொள்வதன் மூலம் சுரங்கத் தொழிலாளர்களின் ஆரோக்கியம் மற்றும் பாதுகாப்பை மேம்படுத்துவதில் இவர் மிகவும் பிரபலமானார்.

வாழ்க்கைக் குறிப்பு
-------------------

இந்தியாவின் தன்பாத் நகரத்தில் உள்ள இந்திய சுரங்கப் பள்ளியில் அறிவியலில் இளநிலை பட்டம் பெற்றார். 1968 ஆம் ஆண்டில் அறிவியலில் முதுநிலைப் பட்டம் பெற்றார். 1970 ஆம் ஆண்டில் அமெரிக்காவின் பென்சில்வேனியா மாநிலப் பல்கலைக்கழகத்தில் முனைவர் பட்ட்டம் பெற்றார். இதே ஆண்டு முதல் பென்சில்வேனியா மாநிலப் பல்கலைக்கழகத்தின் ஆசிரிய உறுப்பினராக உள்ளார். 1998 ஆம் ஆண்டில், அவர் சியார்ச்சு எச்.சூனியர் மற்றும் அன்னே பி. டெய்க் சுரங்கப் பொறியியல் நிறுவனத்தின் தலைவராக நியமிக்கப்பட்டார்.

2005 ஆம் ஆண்டில், வான்வழித் துகள்களின் தன்மை மற்றும் கட்டுப்பாட்டின் மூலம் சுரங்கத் தொழிலாளர்களின் ஆரோக்கியம் மற்றும் பாதுகாப்பை மேம்படுத்துவதற்காக அமைக்கப்பட்டுள்ள தேசியப் பொறியியல் அகாடமியின் உறுப்பினராக இரமணி தேர்ந்தெடுக்கப்பட்டார்.

2014 ஆம் ஆண்டில் இரமணி இந்திய தொழில்நுட்பக் கழகமான கரக்பூரில் புல்பிரைட்டு-நேரு இருக்கைக்கு சிறப்புத் தலைவராகத் தேர்ந்தெடுக்கப்பட்டார்.

மேற்கோள்கள்
-----------

1. ↑  "Biographies of U.S. Fellows". United States-India Educational Foundation. 2014-01-01. 2016-07-05 அன்று பார்க்கப்பட்டது.
2. ↑  "Biographies of National Academy of Engineering Members". United States National Academy of Engineering. 2005-01-01. 2016-07-05 அன்று பார்க்கப்பட்டது.
3. ↑  "Emeritus Professor awarded Fulbright Distinguished Chair Award in India". Penn State University. 2014-10-07. 2016-07-05 அன்று பார்க்கப்பட்டது.

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* VIAF
* WorldCat

 |
| தேசிய | 
* நெதர்லாந்து

 |
| மற்றவை | 
* IdRef

 |
**கன்சியாம் திவாரி** (*Ghanshyam Tiwari*, பிறப்பு: டிசம்பர் 19, 1947) இந்திய அரசியல்வாதி ஆவார். இவர் ராஜஸ்தான் மாநில அரசின் கல்வி அமைச்சராக பதவி வகித்தார். ராஜஸ்தானில் பாரதிய ஜனதா கட்சியின் மூத்த தலைவராகவும், கட்சியின் மத்திய பணிக்குழுவின் உறுப்பினராகவும் உள்ளார்.

இவர் ஜெய்ப்பூர் மாவட்டத்திலிருந்து வந்தவர். 13 வது ராஜஸ்தான் சட்டமன்றத்தில் எதிர்க்கட்சித் தலைவர் பதவி வகித்தார். தற்போது சங்கானர் சட்டமன்றத் தொகுதி உறுப்பினராக உள்ளார். சிகாரில் பிறந்த திவாரி, ஸ்ரீ கல்யாண் கல்லூரியில் வணிகவியலும்  ராஜஸ்தான் பல்கலைக்கழகத்திலிருந்து சட்டக் கல்வியில் பட்டமும் பெற்றார். 1980-இல் சிகார் தொகுதியில் முதல் முறையாக ராஜஸ்தான் சட்டமன்ற தேர்தலில் வெற்றி பெற்றார். 1985-இல் மீண்டும் தேர்ந்தெடுக்கப்பட்டார். 1993 சட்டமன்றத் தேர்தலில் அவர் சோமு தொகுதியில் இருந்து தேர்ந்தெடுக்கப்பட்டார், 2003 முதல் அவர் சங்கானர் சட்டமன்ற தொகுதியில் இருந்து தேர்தலில் வெற்றி பெற்றுள்ளார். ராஜஸ்தான் அரசில் இவர் தற்போது எப்பதவியிலும் இல்லை.

மேற்கோள்கள்
-----------

1. 1 2  "Members Page". *www.rajassembly.nic.in*. 19-07-2017 அன்று பார்க்கப்பட்டது. Check date values in: `|accessdate=` (உதவி)

வெளி இணைப்புகள்
---------------

* Ghanshyam Tiwari
**நந்தோத்ஸவா** என்பது கிருஷ்ணரின் பிறப்பைக் கொண்டாடும் ஜென்மாஷ்டமி பண்டிகைக்கு மறுநாள் கொண்டாடப்படும் விழாவாகும். குழந்தை கிருஷ்ணரைப் பார்க்கவும், அவரது தாயான யசோதாவை வாழ்த்தவும் பிரஜ் கிராம மக்கள், துறவிகள் மற்றும் முனிவர்கள் அனைவரும் நந்தசேனனின் வீட்டிற்குச் சென்று வாழ்த்துக்களைக் கூறி தங்கள் ஆசிகளை வழங்கியதாக நம்பப்படுகிறது.வாழ்த்த வந்த அனைவருக்கும் பல்வேறு ஆபரணங்கள், ஆடைகள், கால்நடைகள் மற்றும் பல மதிப்புமிக்க பொருட்களை பதிலுக்கு பரிசளித்ததாக நம்பப்படுகிறது. 

உத்திரப்பிரதேச மாநிலத்தில், மதுரா மாவட்டத்தில் அமைந்துள்ள விருந்தாவனத்தில் உள்ள கிருஷ்ணரின் பல்வேறு கோவில்களில் இவ்விழா விமரிசையாக கொண்டாடப்படுகிறது. 

பகவான் கிருஷ்ணரின் பிறப்பைக் கொண்டாடும் வகையில் அவரது உருவ சிலைகளுக்கு பஞ்சாமிர்த அபிஷேகமும், மகா ஆரத்தியும் காட்டப்பட்டு சடங்குகள் செய்யப்படுகின்றன.  இந்த நாளில் மக்கள் ' கோவிந்தா ' - எனப்படும் குழுக்களை உருவாக்கி, உயரமான கட்டிடங்களில் கயிற்றில் கட்டப்பட்ட சிறு பானைகளை கம்புகளைக் கொண்டு உடைக்கின்றனர்.

வெளி இணைப்புகள்
---------------

* ஸ்ரீ கிருஷ்ண ஜென்மாஸ்தி
* விருந்தாவனத்தின் நந்தோத்சவ் மற்றும் ஜென்மாஷ்டமி கொண்டாட்டங்கள்
* கிருஷ்ணா மற்றும் பக்தி யோக்
* நந்தோத்ஸவா பரணிடப்பட்டது 2021-01-25 at the வந்தவழி இயந்திரம்மேற்கோள்கள்

1. ↑  "Nandotsava". *iskcondesiretree.com*. 3 November 2020 அன்று பார்க்கப்பட்டது.
2. ↑  "Sri Krishna Janmastmi". *ISKCON Vrindavan*. 3 November 2020 அன்று பார்க்கப்பட்டது.
3. ↑  "Nandotsava". *ISKCON Punjabi Bagh*. 8 May 2020. 3 November 2020 அன்று பார்க்கப்பட்டது.
**சம்புவரையர்கள்** வட தமிழ்நாட்டை ஆண்ட சிற்றரச மரபினர் ஆவர். இவர்கள் பெரும்பாலும் இடைக்கால மற்றும் பிற்கால சோழர் அரசாங்கத்தின் கீழ் சிற்றரசர்களாக இருந்திருக்கின்றனர். சோழர்களின் அழிவுக்குப்பின் வடதமிழ்நாட்டின் சில பகுதிகளை ஆண்டிருக்கின்றனர். அதில் தற்போது தமிழக மாவட்டங்களான திருவண்ணாமலை, வேலூர், காஞ்சிபுரம், திருவள்ளூர் போன்ற மாவட்டங்கள் அடங்கும்.

தோற்றம்
-------

வரலாற்றாசிரியர் பர்டன் ஸ்டெய்னின் கூற்றுப்படி, சோழர்களின் ஏகாதிபத்தியத்தின் கீழ் ஆட்சிக்கு வந்த தலைவர்கள் சம்புவராயர்கள் ஆவர். சம்புவாராய தலைநகரம் மருதராய படைவீடு என்ற இடத்தில் இருந்தது. இப்போது தமிழ்நாட்டின், திருவண்ணாமலை மாவட்டம், போளூர் வட்டத்தில் படைவீடு என்று அழைக்கப்படுகிறது. படைவீடு (படவேடு என்றும் உச்சரிக்கப்படுகிறது) பிரபலமான ஸ்ரீ ரேணுகாம்பாள் கோயிலின் தலம் ஆகும்.

படைவீட்டின் அமைப்பு
-------------------

சம்புவராயர்கள், ஆரணியை அடுத்த படைவீட்டை தலைநகராகக் கொண்டிருந்தனர். இவர்களின் ஆட்சி எல்லை பரப்பு வடபெண்ணை முதல் காவிரி வரை பரந்து விரிந்திருந்தது. இவர்கள் வீரசம்புவர் குளிகை என்ற நாணயத்தைப் வெளியிட்டு பயன்படுத்தினர். அவர்கள் கொடியில் காளை இடம்பெற்றிருந்தது. படைவீடு, விரிஞ்சிபுரம் என இரண்டு இடங்களில் அவர்களின் தலை நகரங்கள் செயல்பட்டன. படைவீடு நான்கு பக்கமும் மலைகளால் சூழப்பட்ட இயற்கை அரண்களால் ஆனது. விரிஞ்சிபுரம் கோட்டை பாலாற்றங்கரையில் அமைந்திருந்தது. படைவீட்டுக்கு செல்ல இரண்டு வாசல்கள் உண்டு. ஒன்று சந்தவாசல், இன்னொன்று வழியூர் வாசல் ஆகும். இரண்டும் அந்த மலைசூழ் பகுதிக்குள் செல்வதற்கான கணவாய் போன்றவை. இவற்றைக் கடந்துதான் படைவீடு கோட்டையை அடைய முடியும். படைவீட்டின் வீரர்களைக் கடந்து கோட்டையை அடைவது அவ்வளவு எளிதாக இருந்திருக்க முடியாது என்பதை தற்போதைய ஆய்வாளர்கள் கூறுகின்றனர்.

மதுரா விஜயம்
------------

மதுரா விஜயம் என்னும் நூலில் விஜயநகரப் பேரரசு மன்னனான முதலாவது புக்கா ராயன் என்பவன் தன் மகனான கம்பன்னனிடம் "நீ சம்புவரையரை பணியவைத்தால் மதுரையிலுள்ள இசுலாமிய மன்னர்களையும் பணிய வைத்து விடலாம்" என்று கூறுவதிலிருந்து, பதினான்காம் நூற்றாண்டில் சம்புவரையர் செல்வாக்கை அறியலாம். படைவீட்டுக்கு செல்ல இரண்டு வாசல்கள் உண்டு. ஒன்று சந்தவாசல், இன்னொன்று வழியூர் வாசல் ஆகும். இரண்டும் அந்த மலை சூழ் பகுதிக்குள் செல்வதற்கான கணவாய் போன்றவை. இவற்றைக் கடந்துதான் படைவீடு கோட்டையை அடைய முடியும். படைவீட்டின் வீரர்களைக் கடந்து கோட்டையை அடைவது அவ்வளவு எளிதாக இருந்திருக்க முடியாது என்பதை தற்போதைய ஆய்வாளர்கள் கூறுகின்றனர்.

சம்புராயர்கள் தோற்றம்:

```
     பல்லவ பேரரசு வீழ்ச்சிக்குப் பிறகு பல்லவ பேரரசு குறுநில மன்னர்களாக தங்களை நிலை நிறுத்திக் கொண்டனர் அதில் சம்புவராயர்கள், காடவராயர்கள்,தொண்டைமான்கள், கச்சிராயர்கள் போன்றோர் குறிப்பிட தகுந்தோர் ஆவார்கள்....
```

இவற்றையும் பார்க்க
------------------

* வல் வில் ஓரி
* கந்தன் மாறன்

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2012-04-01 அன்று மூலம் பரணிடப்பட்டது. 2011-11-15 அன்று பார்க்கப்பட்டது.
2. ↑  Burton Stein, Formerly Professor of History School of Oriental and African Studies Burton Stein. *The New Cambridge History of India: Vijayanagara*. Cambridge University Press, 1989. பக். 54. .
3. ↑
**தாமசு உலோகி மெக்டொனால்டு** *(Thomas Logie MacDonald)* ஓர் இசுகாட்லாந்து வானியலாளரும் அரசியலாளரும் அரசு வானியல் கழக ஆய்வுறுப்பினரும் எடின்பர்கு அரசு கழக ஆய்வுறுப்பினரும்(1901–1973) ஆவார். மெக்டொனால்டு நிலாக் குழிப்பள்ளம் இவரது நினைவாகப் பெயரிடப்பட்டது.

இவர் கிளாசுக்கோ பல்கலைக்கழகப் பட்டதாரி. இவர் பிரித்தானிய வானியல் கழகத்தின் இசுகாட்லாந்துக் கிளையின் செயலாளரும் தலைமைப் பொறுப்பாளரும் ஆனார். இவர்1929 இலிருந்து 1931வரை பிரித்தானிய வானியல் கழகத்தின் மேற்கு இசுகாட்லாந்துக் கிளையின் தலைவராக இருந்துள்ளார்.

இவர் 1928 மார்ச்சு 5 இல் எடின்பர்கு அரசு கழக ஆய்வுறுப்பினராகத் தேர்ந்தெடுக்கப்பட்டார். இவருக்கு முன்மொழிந்தவர்கள் கெக்ட்டர் கோப்லாந்து மாக்பெர்சன், இரால்ப் ஆல்லன் சாம்ப்சன், உலூத்விக் பெக்கர், எடுவார்டு டெய்லர் ஜோன்சு ஆகியோர் ஆவர். இவர் 1961 இல் இக்கழகத்தில் இருந்து விலகினார்.

இவர் 1938 இலிருந்து 1946 வரை இரண்டால் உலகப் போரின்போது பிரித்தானிய வானியல் கழக நிலாப் பிரிவின் இயக்குநராக இயக்குநராக இருந்தார். அப்பொது இவர் கிளாசுக்கோ நகரத்தில் 9, கோல்புரூக் மாடிவீட்டில் வாழ்ந்துவந்தார்.

இவர் 1961 மே மாத்த்தில் இருந்து 1962 வரை பரோ கவுண்டியின் கார்லிசுலே நகரத்துக்கான தொழிலாளர் கட்சி நகரமன்ற உறுப்பினராகவும் மேயராகவும் இருந்தார். 
இவர் மேயராக விளங்கியபோது செருமானிய கார்லிசுலே/பிளென்சுபர்கு இரட்டை நகரம் உருவானது.

வெளியீடுகள்
-----------

* *முதியோர் வானியல்* (1932)
* *நிலாப் புள்ளியியல் ஆய்வுகள்*
* *நிலாக் குழிப்பள்ள இறக்கம்* (1942)
* *வரலாற்று ஒற்றனாக வானியலாளர்* (விரிவுரை)

மேற்கோள்கள்
-----------

* "*Clan Donald Magazine* No 2 (1962)". 27 செப்டெம்பர் 2007 அன்று மூலம் பரணிடப்பட்டது. 24 மார்ச்சு 2006 அன்று பார்க்கப்பட்டது..

1. ↑  Kelly, Howard L.; Gale, W. F.; Evershed, M. A.; Porthouse, William; Ryves, P. M.; Peek, B. M.; Davidson, M.; Prentice, J. P. M.; Kellaway, G. F.; Housman, W. B.; Porter, J. G.; Reade, Vera (1947). "The History of the British Astronomical Association. Part 2. The Branches and Sections.". *Memoirs of the British Astronomical Association* **36**: 55. Bibcode: 1947MmBAA..36C..55K.
2. ↑  C D Waterston; A Macmillan Shearer (July 2006). "Former Fellows of The Royal Society of Edinburgh, 1783–2002: Part 2 (K–Z)" (PDF). *Royal Society of Edinburgh*. ISBN 090219884X. 13 February 2022 அன்று பார்க்கப்பட்டது.
3. ↑  Return to the Far Side of Planet Moore: Martin Mobberley
4. ↑  Minutes of the Meetings of the BAA 1938
5. ↑  "Archived copy". 10 ஏப்ரல் 2005 அன்று மூலம் பரணிடப்பட்டது. 24 மார்ச்சு 2006 அன்று பார்க்கப்பட்டது.CS1 maint: archived copy as title (link)
6. ↑  "Thomas Logie MacDonald, Director: 1938-1946". British Astronomical Association. 16 April 2017. 5 September 2019 அன்று பார்க்கப்பட்டது.
**சிவப்பு நிற சிறிய ஆந்தை** (*Reddish scops owl*)(*ஓட்டசு உரூபெசென்சு*) என்பது தென்கிழக்கு ஆசியாவில் காணப்படும் ஆந்தை சிற்றினம் ஆகும்.

விளக்கம்
--------

இந்த ஆந்தையின் காதில் குஞ்சத்துடனும் ஒட்டுமொத்த உடலும் சிவப்பு-பழுப்பு தோற்றத்துடன் கூடியது. மிகச் சிறிய ஆந்தை ஆகும். 

அளவு: இதனுடைய உடலின் நீளம் 15 முதல் 18 செ.மீ. வரையிலும் இறக்கையின் நீளம் 12.7 முதல் 13.7 செ.மீ. வரையும், வால் நீளம் 5.8 முதல் 6.8 செ.மீ. வரையிலும் இருக்கும். சிவப்பு நிற சிறிய ஆந்தையின் எடை 70.5 முதல் 83 கிராம் வரை இருக்கும்.

நடத்தை
------

இந்த ஆந்தையின் நடத்தைக் குறித்து அதிகம் அறியப்படவில்லை. சிவப்பு நிற சிறிய ஆந்தை இரவாடி வகையினைச் சார்ந்தது. மற்ற சிறிய ஆந்தைகளைக் காட்டிலும் பொதுவாகக் காடுகளில் குறைந்த மட்டத்தில் காணப்படுகிறது.

### குரல்

நல்ல இடைவெளியில் உச்சரிக்கப்படும் "ஹீஓ" என்ற வெற்று ஒலி

### உணவு

பூச்சிகள், முக்கியமாக வெட்டுக்கிளிகள் மற்றும் கிரிகெட்டுகள். இந்த ஆந்தை நண்டுகளை எடுத்துச் செல்வதாகவும் அறியப்படுகிறது.

இனப்பெருக்கம்
-------------

குறைந்த அளவுத் தகவல்களே இதன் இனப்பெருக்கம் குறித்துக் கிடைக்கின்றன. மரத்துளைகள், மற்றும் பழைய பார்பெட் அல்லது மரங்கொத்தி துளைகளில் இனப்பெருக்கம் செய்கின்றன. சாவகம் தீவில், மார்ச் மற்றும் ஏப்ரல் மாதங்களில் முட்டைகள் கண்டுபிடிக்கப்பட்டுள்ளன. மேலும் சூலை நடுப்பகுதியில் ஒரு தாழ்வான கூடு காணப்பட்டது.

வாழ்விடம்
---------

சிவப்பு சிறிய ஆந்தையானது தாழ் நிலப் பசுமையான, மலையடிவார மற்றும் சப்மண்டேன் காடுகளிலும், முதன்மை மற்றும் இரண்டாம் நிலை காடுகளிலும் காணப்படுகிறது. பெரும்பாலும் தாழ் நிலங்களில் காணப்படும் இந்த ஆந்தைகள் 1350மீ உயரம் வரையும் பதிவு செய்யப்பட்டுள்ளது.

பரவல்
-----

தாய்லாந்து தீபகற்பத்தின் தெற்குப் பகுதி, மலாய் தீபகற்பம், சுமாத்திரா, சாவகம் மற்றும் போர்னியோ தீவுகளில் காணப்படுகிறது.

மேற்கோள்கள்
-----------

1. ↑  BirdLife International (2016). "*Otus rufescens*". *IUCN Red List of Threatened Species* **2016**: e.T22688554A93200471. doi:10.2305/IUCN.UK.2016-3.RLTS.T22688554A93200471.en.. பார்த்த நாள்: 11 November 2021.
2. ↑  "Appendices | CITES". *cites.org*. 2022-01-14 அன்று பார்க்கப்பட்டது.
3. ↑  "Reddish Scops-Owl - eBird". *ebird.org* (ஆங்கிலம்). 2022-07-24 அன்று பார்க்கப்பட்டது.
4. ↑  Duncan, James R.. 2003. "Owls of the World: Their Lives, Behavior and Survival". Firefly Books.
5. ↑  Mikkola, Heimo. 2013. "Owls of the World: A Photographic Guide (Second Edition)". Bloomsbury.
Otus rufescens at Xeno-canto.
6. ↑  Lewis, Deane. "Reddish Scops Owl (Otus rufescens) - Information, Pictures, Sounds". *The Owl Pages* (ஆங்கிலம்). 2022-07-24 அன்று பார்க்கப்பட்டது.

* BirdLife Species Factsheet
* ITIS அறிக்கை

| உயிரின வகைப்பாட்டுஇனங்காட்டிகள் |
| --- |
| *Otus rufescens* | 
* விக்கித்தரவு: Q1267761
* விக்கியினங்கள்: Otus rufescens
* ADW: Otus\_rufescens
* Avibase: 7380A531685200D5
* BirdLife: 22688554
* ஈபேர்டு: resowl1
* EoL: 1178225
* GBIF: 5232308
* iNaturalist: 20215
* IRMNG: 11454270
* ITIS: 555364
* IUCN: 22688554
* என்.சி.பி.ஐ: 2653989
* Species+: 9321
* Xeno-canto: Otus-rufescens

 |
| *Strix rufescens* | 
* விக்கித்தரவு: Q41021590
* GBIF: 8939189
* ITIS: 1063411
* ZooBank: 4A1F9A01-AED9-43F5-ABDB-329819A923C4

 |
**சம்பாகுளம் கல்லூர்காடு மார்த் மரியம் (செயின்ட் மேரிஸ்) பசிலிக்கா** ( மலையாளம் : ചമ്പക്കുളം വലിയ പള്ളി ) என்பது கேரளத்தின், ஆலப்புழை மாவட்டத்தில் உள்ள ஒரு பண்டைய கிறிஸ்தவ தேவாலயம் ஆகும். இது சிரோ-மலபார் தேவாலயத்திற்கு சொந்தமானது. இது ஒரு ஃபோரேன் தேவாலயம், அதன் கீழ் பல திருச்சபைகள் உள்ளன.

வரலாறு
------

சம்பாகுளம் கல்லூர்காடு மார்த் மரியம் பசிலிக்கா ( சம்பாகுளம் வலிய பள்ளி என்றும் அழைக்கப்படுகிறது) இந்தியாவின் பழமையான கிறிஸ்தவ தேவாலயங்களில் ஒன்றாகும்   மற்றும் ஆலப்புழை மாவட்டத்தில் உள்ள அனைத்து கத்தோலிக்க சிரிய தேவாலயங்களின் தாய் தேவாலயமும் ஆகும். இது கி.பி 427 இல் நிறுவப்பட்டதாக நம்பப்படுகிறது,  தேவாலயம் பல முறை புனரமைக்கப்பட்டது. சம்பாகுளம் தேவாலயம் ஒரு காலத்தில் நிரனம் தேவாலயத்தின் கீழ் இருந்தது, இது அப்போஸ்தலன் புனித தோமாவால் நிறுவப்பட்டது. தேவாலயத்தைச் சுற்றியுள்ள பல கல்வெட்டுகள் தேவாலயத்தின் வரலாற்றைப் பற்றி குறிப்பிடுகின்றன. 

சம்பாகுளம் தேவாலயத்தில் உள்ள திறந்தவெளி கற்ச்சிலுவை கி.பி 1151 ஆம் ஆண்டிலிருந்து அதன் பழமை குறித்து தெளிவான சான்றுகளைக் கொண்ட மிகப் பழமையான சிலுவைகளில் ஒன்றாகும். தேவாலயத்தைச் சுற்றி பல தொல்லியல் கலைப்பொருட்கள் காணப்படுகின்றன, அவை இதன் வரலாற்றைப் பறை சாற்றுகின்றன. சம்பக்குளம் தேவாலயம் மலங்கரா மரபுவழி சிரியக் குழுவுடன் மிகவும் நட்பான உறவைக் கொண்டிருந்தது மேலும் பதினெட்டாம் நூற்றாண்டில் பல கிறிஸ்தவ பணிகளில் முக்கிய பங்கு வகித்தது. கிழக்கு சிரியக் கத்தோலிக்கர்களின் வேதசாட்சிகளில் ஒருவரான இக்காக்கோ கதனர் இந்த திருச்சபையில் பிறந்தவர்.

குறிப்புகள்
-----------

1. ↑  "Champakulam Kalloorkkadu St Mary's Church- The Hidden Pearl in Nasrani History".
2. ↑  "Ancient Churches". 2012-01-25 அன்று மூலம் பரணிடப்பட்டது. 2012-01-19 அன்று பார்க்கப்பட்டது.
3. ↑  "Ancient Churches with traditional dates of foundation & Stone Crosses of Kerala- Saint Thomas Cross, Nazraney Sthambams and other Persian Crosses".
**கஸ்தூரி ஸ்ரீநிவாசன் அறக்கட்டளை கலை மற்றும் துணித்துறைக் அருங்காட்சியகம்** (Kasthuri Sreenivasan Trust Art Gallery & Textile Museum) கோயம்புத்தூரில் அமைந்துள்ளது. துணித்துறை முன்னோடியான ஸ்ரீநிவாசன், கவின்கலைளையும் துணித்துறை பாரம்பரியத்தையும் இணைந்து காட்சிப்படுத்தும் நோக்கில் கஸ்தூரி ஸ்ரீநிவாசன் அறக்கட்டளையை 1981 ஆம் ஆண்டில் கோயம்புத்தூரில் துவக்கினார். 

இந்த அறக்கட்டளைக்கு, 1983 இல் ஜி. வி. துரைசாமி நாயுடு ஒரு ஏக்கர் நிலத்தை நன்கொடையாக வழங்கினார். அந்த இடத்தில்தான் கஸ்தூரி ஸ்ரீநிவாசன் அறக்கட்டளையின் சார்பில் அருங்காட்சியகம் அமைக்கப்பட்டு, ஆகஸ்டு 29, 1988 இல் அன்றைய இந்திய குடியரசுத் தலைவர் ஆர். வெங்கட்ராமனால் திறந்து வைக்கப்பட்டது.

இங்கு பல ஓவியர்களின் ஓவியங்கள் கண்காட்சிக்கு வைக்கப்பட்டுள்ளன. இவற்றில் பல அரிய வெளிநாட்டு மூல ஓவியங்களும் அடங்கும். துணித்துறையின் வளர்ச்சியை விளக்கும் கண்காட்சியும் இங்கு உள்ளது. 

கோயம்புத்தூர் பகுதியைச் சார்ந்த ஓவியர்களின் வருடாந்தரக் கண்காட்சியும் நடத்தப்படுவதுண்டு.

அமைவிடம்
--------

கோயம்புத்தூர் அவினாசி சாலையில் (NH 47), பூ.சா.கோ கலை அறிவியல் கல்லூரிக்கு எதிரில் சற்று தொலைவிலும், அரவிந்த் கண் மருத்துவமனைக்கு அண்மையிலும் அமைந்துள்ளது.

ஓவியப்பயிற்சிப் பட்டறை
----------------------

இங்கு பொங்கல் விடுமுறை நாட்களில் சித்ரகலா அகாதமியுடன் இணைந்து இலவச ஓவியப்பயிற்சிப் பட்டறையும் நடத்தப்படுவதுண்டு.

கஸ்தூரி ஸ்ரீநிவாசன் அருங்காட்சியக இணையதளம்
------------------------------------------

*

மேற்கோள்கள்
-----------

1. ↑  A place for art, தி இந்து, நாள்: ஆகஸ்டு 28, 2012
2. ↑  "காப்பகப்படுத்தப்பட்ட நகல்". 2015-02-17 அன்று மூலம் பரணிடப்பட்டது. 2014-11-06 அன்று பார்க்கப்பட்டது.
3. ↑
திரிகோண ஆசனம்
**திரிகோண ஆசனம்** என்பது யோகக் கலையின் ஆசனங்களில் ஒன்று.

செய்முறை
--------

திரிகோண ஆசனத்தை நின்று கொண்டு செய்ய வேண்டும். இரண்டு கால்களையும் அகட்டி சிறிது இடைவெளி விட்டு நிமிா்ந்து நிற்க வேண்டும். இரண்டு கைகளையும் இரண்டு பக்கத்தலும் மாா்புக்கு நேராக உயா்த்தி, கைகள் இறக்கைகள் போல நீண்டு இருக்க வேண்டும். பிறகு வலது கையை கீழ்நோக்கி எடுத்துச் சென்று இடது காலைத் தொடவேண்டும். மீண்டும் எழுந்து முன்போல நிற்க வேண்டும். இடது கையை வலது காலை நோக்கி எடுத்துச் சென்று அதைத் தொடவேண்டும். இவ்வாறு செய்யும் போது கால்கள் அசையக் கூடாது. உடல் மாத்திரம் வலது கைப்பக்கம் தாழும். பாா்வையும் உடலும் இடது பக்கம் இருக்க வேண்டும். அதேபோல இடதுகை வலது பக்கம் தாழும் போது உடலும் பாா்வையும் வலது பக்கமாக இருக்க வேண்டும். கையைத் தாழ எடுத்துச் செல்லும்போது மூச்சை உள்ளுக்கு இழுக்க வேண்டும். பிறகு பழைய நிலைக்கு வந்ததும் மூச்சை வெளி விடவேண்டும்.

பயன்கள்
-------

மேற்சொன்னவாறு ஒவ்வொரு வேளையும் சுமாா் பத்து முறையாவது செய்யுங்கள். இடுப்பு, கழுத்து, கைகள் வலிமையடைகின்றன.

மேற்கோள்கள்
-----------

1. ↑  சுந்தரேச சுவாமிகள் (1999). *ஆரோக்கிய வாழ்வுக்கு யோகசனங்கள்*. குமரன் பதிப்பகம். பக். 96.

வெளியிணைப்புகள்
---------------

விக்கிமீடியா பொதுவகத்தில்,  
 ***Trikonasana***   
என்பதின் ஊடகங்கள் உள்ளன. 

* திரிகோணாசனம், தினமலர்
* இடுப்பு வலியை இல்லாமல் ஆக்கும் திரிகோணாசனம்:யோகப் பயிற்சி 12 பரணிடப்பட்டது 2016-03-05 at the வந்தவழி இயந்திரம்
Kowloon
கவுலூன் பெருநகர நிலப்பரப்பின் மாலை நேரக் காட்சி
**கவுலூன்** (Kowloon) என்பது ஹொங்கொங்கின் பெருநகர நிலப்பரப்பைக் குறிக்கும் பெயராகும். இந்த பெருநகர நிலப்பரப்பிற்குள் கவுலூன் தீபகற்பம் மற்றும் புதிய கவுலூன் நகரபரப்புகளும் உள்ளடக்கமாகும். இந்த பெருநிலப்பரப்பின் எல்லைகளாக கிழக்கில் லெய் யூ மூன், மேற்கில் மெய் பூ சுன் ச்சுன் மற்றும் கல்லுடைப்பான் தீவும், வடக்கில் சிங்கப் பாறை, தெற்கில் விக்டோரியா துறைமுகம் போன்றவைகளும் உள்ளன. இப்பெருநிலப்பரப்பின் மக்கள் தொகை 2006 ஆம் ஆண்டின் கணிப்பின் படி 2,019,533 ஆகும். மக்கள் அடர்த்தி 43,033/km ஆகும். ஹொங்கொங் தீவின் கடலின் எதிரே வடப்பகுதியிலும், புதிய கட்டுப்பாட்டகத்தின் தெற்காகவும் அமைந்துள்ளது. இந்த தீபகற்ப நிலப்பரப்பு 47 கிலோ மீட்டர்களை கொண்டுள்ளது. ஹொங்கொங் மொத்த மக்கள் தொகையில் 48% வீதமான மக்கள் தொகையினர் இப்பெருநிலப்பரப்பிலேயே உள்ளனர்.

சட்ட சபை அலகுகள்
----------------

கவுலூன் பெருநகர நிலப்பரப்பு, புவியியல் ரீதியாக ஹொங்கொங்கின் இரண்டு சட்ட சபைகளை அலகுகளைக் கொண்டுள்ளது, அவைகளாவன:

* **கவுலூன் கிழக்கு** வொங் டயி சின் மற்றும் குவுன் டொங் நகரசபை அலகுகளை உள்ளடக்கியுள்ளது.
* **கவுலூன் மேற்கு** யவ் சிம் மொங், சம் சுயி போ மற்றும் கவுலூன் நகரம் அலகுகளை உள்ளடக்கியுள்ளது.

நிர்வாக அலகுகள்
---------------

இந்த கவுலூன் பெருநகர நிலப்பரப்புக்குள் ஐந்து மாவட்டங்கள் உள்ளடங்கியுள்ளன:

* கவுலூன் நகர மாவட்டம்
* குவுன் டொங் மாவட்டம்
* சம் சுயி போ மாவட்டம்
* வொங் டயி சின் மாவட்டம்
* யவ் சிம் மொங் மாவட்டம்

கவுலூன் அகலப்பரப்புக் காட்சி
----------------------------

கவுலூன் தீபகற்பப் பெருநிலப்பரப்பின் அகலப்பரப்புக் காட்சி

வெளியிணைப்புகள்
---------------

* The West Kowloon Cultural Village website - New Project!
* Cap 1 Sched 4 Area of Kowloon

| * பா
* உ
* தொ
ஹொங்கொங் மாவட்டங்கள் |
| --- |
| ஹொங்கொங் தீவு | 
* மையம் மற்றும் மேற்கு
* கிழக்கு
* தெற்கு
* வஞ்சாய்

 | Hong Kong |
| கவுலூன் கிழக்கு | 
* குவுன் டொங்
* வொங் டயி சின்

 |
| கவுலூன் மேற்கு | 
* கவுலூன் நகரம்
* சம் சுயி போ
* யவ் சிங் மொங்

 |
| புதிய கட்டுப்பாட்டகம் கிழக்கு | 
* வடக்கு
* சயி குங்
* சா டின்
* டய் போ

 |
| புதிய கட்டுப்பாட்டகம் மேற்கு | 
* தீவுகள்
* குவாய் சிங்
* சுன் வான்
* சுன் மூன்
* யுன் லோங்

 |
நான்கு வட்டங்களின் படி வரைபடம்
ஒரு வட்டத் தொகுதியின் **படி வரைபடம்** (power diagram) என்பது பல்கோண வடிவச் சிறுசிறுப் பகுதிகளாகப் பிரிக்கப்பட்ட யூக்ளிடிய தள வரைபடம். இச்சிறு பகுதிகள், வட்டத் தொகுதியைச் சேர்ந்த ஒவ்வொரு வட்டத்துக்கும் ஒரு சிறு பகுதியாக வரையறுக்கப்பட்டிருக்கும். எடுத்துக்கொள்ளப்பட்ட வட்டத் தொகுதியைச் சேர்ந்த ஒரு வட்டம் *C* -க்குரிய பகுதியிலுள்ள எந்தவொரு புள்ளிக்கும் அவ்வட்டத்தைப் பொறுத்த படியானது அதே தொகுதியிலுள்ள பிற வட்டங்களைப் பொறுத்த படிகளின் மதிப்பை விடச் சிறியதாக இருக்கும்.

வரையறை
------

வட்டத்துக்கு வெளியேயுள்ள புள்ளி *P* இன் படி
வட்டம் *C* -க்கு வெளியேயுள்ள புள்ளி *P* எனில், அப்புள்ளியிலிருந்து வட்டத்துக்கு வரையப்படும் தொடுகோட்டின் நீளத்தின் வர்க்கம் வட்டத்தைப் பொறுத்த அதன் படியாகும். வட்டமையத்துக்கும், புள்ளி *P* -க்கும் இடைப்பட்ட தொலைவு *d* மற்றும் வட்டத்தின் ஆரம் *r* எனில் பித்தாகரசின் தேற்றப்படி *P* இன் படி:

{\displaystyle p=d^{2}-r^{2},\,}
தளத்திலுள்ள அனைத்துப் புள்ளிகளுக்கும் இதே வாய்ப்பாட்டினைப் பயன்படுத்தலாம். புள்ளி வட்டத்துக்கு வெளியிலிருந்தால் படி நேர் மெய்யெண்ணாகவும்; வட்டத்துக்குள் இருந்தால் எதிர் மெய்யெண்ணாகவும்; வட்டத்தின் மீதிருந்தால் பூச்சியமாகவும் இருக்கும்.

*C**i* எனும் *n* வட்டங்களின் படிவரைபடத்தில் வட்டங்கள் அமையும் யூக்ளிடிய தளம் *R**i* எனக் குறிக்கப்படும் *n* சிறு பகுதிகளாகப் பிரிக்கப்பட்டிருக்கும். புள்ளி *P* *R**i* இல் இருக்குமானல் வட்டம் *C**i* ஐப் பொறுத்து அதன் படி ஏனைய வட்டங்களைப் பொறுத்த படிகளைவிடச் சிறியதாக இருக்கும்.

இரு வெட்டும் வட்டங்களின் (கருப்பு) சமதொடு அச்சு (சிவப்பு). இவ்விரு வட்டங்களின் படி வரைபடம் என்பது இச்சமதொடு அச்சு பிரிப்பதால் கிடைக்கும் இரு அரைத்தளங்கள்
*n* = 2 எனில், இரு வட்டங்களின் படி வரைபடத்தில் அவ்வட்டத்தின் சமதொடு அச்சினல் பிரிக்கப்பட்ட இரு அரைத்தளங்கள் உள்ளன.

மேற்கோள்கள்
-----------

1. 1 2 3  Imai, Hiroshi; Iri, Masao; Murota, Kazuo (1985), "Voronoĭ diagram in the Laguerre geometry and its applications", *SIAM Journal on Computing*, **14** (1): 93–105, doi:10.1137/0214006, MR 0774929.
2. 1 2 3  Aurenhammer, F. (1987), "Power diagrams: properties, algorithms and applications", *SIAM Journal on Computing*, **16** (1): 78–96, doi:10.1137/0216006, MR 0873251.
3. 1 2 3  Edelsbrunner, Herbert (1987), "13.6 Power Diagrams", *Algorithms in Combinatorial Geometry*, EATCS Monographs on Theoretical Computer Science, **10**, Springer-Verlag, pp. 327–328.
ஒருங்கிணைந்த தீங்குயிர் மேலாண்மை முறையின் ஒரு பகுதியாக தென் கரோலினாவில் உள்ள பருத்தித் தோட்டத்தில், தீங்குயிர்ப் பொறியொன்று வைக்கப்பட்டிருப்பதைக் காண்க.
**ஒருங்கிணைந்த தீங்குயிர் மேலாண்மை** என்பது, நடைமுறைக்கு ஏற்றதும், சூழல் உணர்வுடன் கூடியதுமான ஒரு தீங்குயிர் மேலாண்மை அணுகுமுறை ஆகும். இது பல வகையான இயல்பறிவு சார்ந்த செயல்முறைகளை அடிப்படையாகக் கொண்டுள்ளது. ஒருங்கிணைந்த தீங்குயிர் மேலாண்மை, தீங்குயிர்களின் வாழ்க்கை வட்டங்கள், அவை சூழலோடு கொண்டுள்ள இடைவினைகள் என்பன தொடர்பான நடைமுறையில் உள்ளதும், விரிவானதுமான தகவல்களைப் பயன்படுத்துகின்றது. இத்தகவல்களையும், பயன்பாட்டில் உள்ள தீங்குயிர் கட்டுப்பாட்டு முறைகளையும் பயன்படுத்தி, தீங்குயிர்களினால் ஏற்படும் இழப்புக்களைச் சிக்கனமான முறையில் குறைப்பதோடு, இந்நடைமுறைகளால் மக்களுக்கும், சொத்துக்களுக்கும், சூழலுக்கும் ஏற்படக்கூடிய பாதிப்புக்களை கூடிய அளவு குறைப்பதும் ஒருங்கிணைந்த தீங்குயிர் மேலாண்மையின் நோக்கமாகும். 

இம் முறை, வேளாண்மைப் பகுதிகள், வீடுகள், கட்டிடங்கள், அவற்றின் சுற்றாடல்கள் போன்ற பல்வேறு இடங்களிலும், தீங்குயிர்களினால் ஏற்படக்கூடிய விரும்பத்தகாத விளைவுகளைக் குறைப்பதற்குப் பயன்படுகின்றது. ஒருங்கிணைந்த தீங்குயிர் மேலாண்மை முறையில், தீங்குயிர்களைக் கட்டுப்படுத்துவதற்குப் பொருத்தமான எந்த வழிமுறைகளையும் பயன்படுத்துவர். செயற்கை வேதிப்பொருட்களாலான தீங்குயிர்க்கொல்லிகளையும் உரிய அளவிலும், முறையிலும் பயன்படுத்துவதை இம்முறை தவிர்ப்பதில்லை.
ஒரு எளிமையான ஸ்டெப்பர் மோட்டார் அனிமேஷன் (ஒருமுனைவுள்ள)  
**சட்டகம் 1:** மேலுள்ள மின்காந்தம் (1)-ற்கு மின் இணைப்புறும்பொழுது தன்னருகேயுள்ள பற்சக்கர வடிவிலுள்ள இரும்பு ரோட்டாரின் பல் அமைப்பினை ஈர்க்கிறது. பற்கள் மின்காந்தம் (1) உடன் பொருந்தும்பொழுது, அவைகள் மின்காந்தம் (2)லிருந்து சிறிது விலகி இருக்கும்.
  
**சட்டகம் 2:** மேல் மின்காந்தம் (1)-ற்கு மின் இணைப்பினை துண்டித்துவிட்டு, வலது மின்காந்தம் 2-ற்கு மின் இணைப்புறும்பொழுது, பற்களை தன்னை நோக்கி ஈர்க்கிறது. இங்கே உதாரணமாக 3.6° சுழற்சி கிடைக்கிறது.
  
**சட்டகம் 3:** கிழ் மின்காந்தம் (3) மின் இணைப்புறும்பொழுது; மற்றொரு 3.6° சுழற்சி கிடைக்கிறது.
  
**சட்டகம் 4:** இடது மின்காந்தம் (4) மின் இணைப்புறும்பொழுது, மீண்டும் 3.6° சுழற்சி கிடைக்கிறது. மீண்டும் மேல் மின்காந்தம் (1) மின் இணைப்புறும்பொழுது, ரோட்டாரின் ஒரு பல் நகர்ந்திருக்கும். இங்கே உதாரணமாக 25பற்கள் உள்ளதால் ஒரு முழு சுழற்சிக்கு 100 படிகள் தேவைப்படும்.
**படிநிலை இயக்கி** அல்லது **படிநிலை மின்னோடி** (*stepper motor*, *step motor*, அல்லது *stepping motor*, *ஸ்டெப்பர் மோட்டார்*) என்பது துரியற்ற நேரோட்ட மின்சார இயக்கி ஆகும், இது இயக்கியின் ஒரு முழு சுழற்சியை பல சமநிலை படிகளாகப் பிரிக்கிறது. இயக்கியானது பயன்பாட்டின் தேவைக்கேற்ற வேகம், முடுக்கம் ஆகியவற்றை கருத்தில் கொண்டு தேர்வுசெய்யும்பொழுது எவ்வித பின்னூட்ட உணரி எதுவுமின்றி (திறந்த சுற்றுக் கட்டுப்பாடு) நகர்த்த கட்டளையிடப்படுகிறது.

படிநிலை இயக்கி, நெகிழ் வட்டு, குறு வட்டு (cd), வரைவி (plotter), ஒளிப்படக்கருவி வில்லை, கணினி அச்சுப்பொறி, படிம வருடி, எண்சார் கட்டுபடுத்தி (cnc) ஆகியவற்றில் பயன்படுகின்றது.

பயன்கள்
-------

* அதிக வேகத்துடன் துல்லியமான நகர்த்தல் தேவைப்படும் இடங்களில் பயன்படுகிறது.
* குறைந்த வேகத்தில் அதிக முறுக்கு விசையை அளிக்கிறது.

குறைபாடுகள்
-----------

* குறைந்த திறன் கொண்டவை - நேரோட்ட மின்சார இயக்கியை ஒப்பீடும்பொழுது படிநிலை இயக்கியானது செயற்படாதபொழுதும் தொடர்ந்து மின்சாரத்தினை பயன்படுத்துகிறது, அதனால் அதிக வெப்பநிலையில் இருக்கும்.
* பொதுவாக படிநிலை இயக்கிகள் அதி வேகத்தில் குறைந்த முறுக்கு விசை கொண்டவை.
* பின்னூட்டம் அற்றவை - பெரும்பாலான படிநிலை இயக்கிகள் தானுந்திகளைப் போன்று ஒருங்கிணைந்த பின்னூட்டம் கொண்டவை அல்ல, திறந்த சுற்றுக் கட்டுப்பாடு கொள்கையின் அடிப்படையில் இயங்கியபொழுதும் சிறந்த துல்லியத்தினை வழங்குகிறது. எல்லை ஆளி ('Limit switch') அல்லது துவக்க உணரிகள் ('home detector') பாதுகாப்பிற்காகவும்/சுட்டுநிலையை நிறுவவும் பயன்படுத்தப்படுகிறது.

சான்றுகள்
---------

1. ↑  "ஸ்டெப்பர் மோட்டார்" (PDF). செப்டம்பர் 22, 2015 அன்று பார்க்கப்பட்டது.
2. ↑  "பயன்கள் (அ) குறைகள்". செப்டம்பர் 22, 2015 அன்று பார்க்கப்பட்டது.
**பச்சடி** அல்லது ராய்தா (Raita) என்பது இந்தியத் துணைக் கண்டத்தில் வழங்கி வரும் பொதுவான ஓர் உணவின் பெயராகும். இது தயிருடன் சேர்த்துத் தயாரிக்கப்படுகிறது. பச்சடியில், பச்சைக் காய்கறிகள் அல்லது சமைத்த காய்கறிகள், மற்றும் பழங்கள் சேர்ப்பதுண்டு. தயிருடன் காரா பூந்தி சேர்த்துச் செய்யும் உணவிற்குப் பூந்தி பச்சடி என்பது பெயராகும். காரா பூந்தி என்னும் தின்பண்டம் கடலை மாவு உபயோகித்துத் தயாரிக்கப்படுகிறது.

மேற்கத்திய உணவு வகைகளில், பச்சடி என்பது ஒரு பக்க உணவாக இருக்கிறது. இது டிஷ் அல்லது டிப், அல்லது சமைத்த சாலட் எனப் பயன்படுத்தப்படுகிறது. இது பெரும்பாலும் உணவை ருசிக்கச் செய்யும் ஒரு பொருளாகக் குறிப்பிடப்படுகிறது. உப்பு, மிளகு, கடுகு, கொத்தமல்லி போன்ற பாரம்பரியமான மசாலாக் கலவையைப் பயன்படுத்திச் சமைக்கப்படும் உணவு பதார்த்தங்கள் காரமாக இருக்கும். அதற்கு ஈடு கொடுக்க, தயிருடன் கலந்து தயாரிக்கப்படும் இந்த வகை உணவு, சாப்பிடுபவருக்குக் குளிர்ந்த தன்மையைக் கொடுக்கும். சில ஆசிய இந்திய உணவு வகைகளில், குறிப்பாக ரொட்டிக்குப் பக்க உணவாக பச்சடி, சட்னி மற்றும் ஊறுகாய் பரிமாறப்படுகிறது.

தயிரில் கொத்தமல்லி, சீரகம் வெங்காயம், புதினா, மிளகுத்தூள், *சாட்* மசாலா மற்றும் பிற மூலிகைகள் சேர்க்கப்படுகின்றன.

சொற்பிறப்பு
-----------

*ராய்தா* என்ற வார்த்தை 19ஆம் நூற்றாண்டில் முதன்முதலில் அச்சிடப்பட்டிருந்தது. இது இந்தி மொழியிலிருந்து வருகிறது. பெங்காலி மொழியிலும், ஹிந்துஸ்தானியிலும் *ராய்தா* என்ற வார்த்தை சமஸ்கிருத வார்த்தையான *ரஜிகா* என்ற சொல்லிலிருந்து வந்தது. இதற்கு, கருப்பு கடுகு அல்லது கடுமையான பொருள் என்ற அர்த்தம் கொண்டது. தென்னிந்தியாவில், குறிப்பாக கேரளா மற்றும் தமிழ்நாட்டில், *ராய்தா* *பச்சடி எனப்படுகிறது*.

குறிப்பாக தென் ஆப்பிரிக்க இந்திய உணவு வகைகளில், ராய்தா சில நேரங்களில் வெறுமனே *தஹி* என்று அழைக்கப்படுகிறது. அல்லது அதன் முக்கிய மூலப்பொருளுக்கு பின்னர், "சோர்மில்க்" என அழைக்கப்படுகிறது.

தயாரிப்பு
---------

புலாவுடன் *பூந்தி பச்சடி* பரிமாறப்படுகிறது
துண்டு துண்டாக வெட்டிய காய்கறி அல்லது பழங்கள் ( வெள்ளரி , வெங்காயம், கேரட், தக்காளி பைனாப்பிள், பப்பாளி போன்றவை ) கலவையுடன், சீரகம் ( ஜீரா ) மற்றும் பொரித்த கருப்பு கடுகு சேர்க்கப்படுகிறது. பின்னர் தயிருடன் கலக்கப்படுகிறது.

பச்சையான இஞ்சி மற்றும் பூண்டு பேஸ்ட், பச்சை மிளகாய் பேஸ்ட், மற்றும் சில நேரங்களில் கடுகு பேஸ்ட் சுவையை வளர்க்கப் பயன்படுத்தப்படுகின்றன.   

இந்தியாவின் பல பகுதிகளில், பல வகையான பச்சடிகள் தயாரிக்கப்படுகின்றன. மிகவும் குறிப்பிடத்தக்கதாக பூந்தி பச்சடி உள்ளது. மற்றும் வெங்காய பச்சடி, காய்கறி பச்சடி ஆகியவை பொதுவாக குளிர்ந்த நிலையில் பரிமாறப்படுகிறது. காரமான இந்திய உணவுகளை சாப்பிடும் போது பச்சடி என்கிற *ராய்தா* மிகச் சிறந்த பக்க உணவாக கருதப்படுகிறது.

மேற்கோள்கள்
-----------

1. ↑   *Where words come from: A dictionary of word origins*. Continuum International Publishing group. .
2. ↑  "Raita". Merriam Webster.
3. ↑  Mehta Gambhir (25 May 2011). "Tandoori chicken with Tomato Raita". *The Times of India*.. பார்த்த நாள்: 30 January 2012.
4. ↑  American Dietetic Association. *Cultural Food Practices*. .
**புசி றயட்** (உருசியம்: Пусси Райот;) என்பது மாசுகோவில் இயங்கும் ஓர் உருசிய பெண்ணிய பங்க்-ராக் இசைக் குழுமம். இது உருசியாவில் அரசியல் தூண்டல் மிக்க முன்னேற்பாடற்ற நிகழ்த்தல்களை எதிர்பார்க்காத இடங்களில் செய்வதற்காக அறியப்பட்டது. யோனிக் கலகம் என்ற பொருள் தரும் இதன் ஆங்கில பெயர் கூட விமர்சிக்கப்பட்ட பெயர் ஆகும்.

பெப்ரவரி 21, 2012 இந்தக் குழுவின் நான்கு உறுப்பினர்கள் *மீட்பர் கிறித்து பேராலயத்தில்* உருசியப் குடியரசுத் தலைவர் விளாதிமிர் பூட்டினுக்கு எதிராகவும், *உருசிய பழமைக்கோட்பாடு கிறித்தவ அவையின்* பூட்டின் சார்பு, அரசு சார்பு அரசியலுக்கு எதிராகவும் ஒரு நிகழ்த்தலை நடத்தினர். இதனை தேவாலய காவலாளிகள் தடுத்தபோது அவர்கள் அங்கிருந்து வெளியேறினார்கள். மார்ச் 3 இந்த நிகழ்த்தல் தொடர்பான ஒரு நிகழ்படம் வெளியானது. இதனைத் தொடர்ந்து இவர்கள் கைது செய்யப்பட்டார்கள். ஆகத்து 17, 2012 இல் இவர்கள் குண்டர்த்தனம் செய்தாதாக குற்றம் காணப்பட்டு இக் குழுவின் மூன்று பேருக்கும் ஒவ்வொருவருக்கும் 2 ஆண்டுகள் சிறைத் தண்டனை விதிக்கப்பட்டது. இந்தக் கடும் தட்டணையைக் கண்டித்தும், கருத்து வெளிப்பாட்டுச் சுதந்திரத்திற்கு ஆதரவாகவும் உலகின் பல நாடுகளில் எதிர்ப்புப் போராட்டங்கள் நடத்தப்பட்டன.

வெளி இணைப்புகள்
---------------

* Official blog
* புசி றயற்றை விடுதலை செய் வலைத்தளம்

### நிகழ்படங்கள்

* தேவாலய நிகழ்த்தல்
2017 ஆம் ஆண்டில் புது தில்லியில் உள்ள தேசிய அஞ்சல் தலை அருங்காட்சியகம்
**தேசிய அஞ்சல் தலை அருங்காட்சியகம்** (*National Philatelic Museum*) இந்தியாவின் தலை நகரமான புது தில்லியில் அமைந்துள்ளது. இந்திய அஞ்சல் துறையால் அருங்காட்சியகம் இயக்கப்படுகிறது. ஒரு கட்டடத்தின் தரை தளத்தில் அமைந்துள்ள அருங்காட்சியகம் 2011 ஆம் ஆண்டில் மறுவடிவமைப்புக்கு உட்பட்டது. இப்போது விளக்கக்காட்சிகள் மற்றும் விவாதங்களுக்காக ஓர் அரைவட்ட அரங்கம், ஒரு நூலகம் மற்றும் கலைஞர்கள் வேலை செய்யும் இடத்தைப் பார்க்கக்கூடிய பகுதி ஆகியவை உள்ளன. இவற்றுடன் தபால்தலைகள் மற்றும் தொடர்புடைய பொருட்கள் இங்கு காட்சிப்படுத்தப்படுகின்றன. அருங்காட்சியகத்தில் சுதந்திரத்திற்குப் பிந்தைய காலத்தின் அஞ்சல் தலைகள் வைக்கப்பட்டுள்ளன. இக்காட்சிப்பொருள்கள் எந்தப் பார்வையாளரையும் அதன் வசீகரத்தால் ஈர்க்கும் வகையில் பல சட்டகங்களாகக் காட்சிப்படுத்தப்பட்டுள்ளன. அஞ்சல் தாள்களுக்கான பிரிவு, வெவ்வேறு கருப்பொருள்களுக்கான பிரிவு, வெவ்வேறு நாடுகளின் முத்திரைகளுக்கான பிரிவு என வெவ்வேறு பிரிவுகளில் இச்சட்டகங்கள் அழகாக அமைக்கப்பட்டிருக்கின்றன.

அருங்காட்சியகம் பல்வேறு பள்ளிகளின் மாணவர்களுடன் தொடர்ந்து அஞ்சல்தலை சேகரிப்புப் பட்டறைகளை ஏற்பாடு செய்கிறது. நிகழ்ச்சியில் வண்ணமயமான மற்றும் கவர்ச்சிகரமான அஞ்சல்தலைகள் சொல்லும் பலவேறு கதைகளை மாணவர்கள் கண்டுபிடிக்கின்றனர். கல்வியை வேடிக்கையாக இந்த அஞ்சல்தலைகள் மாணவர்களுக்கு அளிக்கின்றன. அஞ்சல்தலைகள், ஆண்டு சிறப்பு அஞ்சல் வில்லைகள், அஞ்சல்தலை படத் தொகுப்புகள், பட அஞ்சல் அட்டைகள், தேசிய அஞ்சல்தலை அருங்காட்சியகத்தின் புகைப்பட இரத்து மற்றும் பரிசுப் பொருட்கள் போன்ற பல்வேறு வகையான அஞ்சல் பொருட்கள் வழங்கும் நினைவு பரிசு கடையும் அருங்காட்சியகத்தில் உள்ளது.

வரலாறு
------

தேசிய அஞ்சல்தலை அருங்காட்சியகத்தை தில்லி பாரம்பரிய ஆராய்ச்சி மற்றும் மேலாண்மை நிறுவனத்தின் ஆனந்த் பர்தான் வடிவமைத்தார். இவர் இந்திய அருங்காட்சியக சங்கத்தின் செயலாளரும் ஆவார். 

புது தில்லி, கன்னாட் பிளேசு அருகே சன்சாத் மார்க்கில் (பாராளுமன்றத் தெரு) அருங்காட்சியகம் அமைந்துள்ளது. எந்தக் கட்டணமும் இன்றி பார்வையாளர்களுக்காக வாரத்தில் அனைத்து நாட்களிலும் காலை 10:00 மணி முதல் மாலை 05:00 மணி வரை திறந்திருக்கும். அருங்காட்சியகம் தில்லியில் இயக்கப்படும் முக்கிய பேருந்துகளின் பட்டியலிலும் முக்கிய நிறுத்தங்களில் ஒன்றாக உள்ளது.

இவற்றையும் காண்க
----------------

* புளூ பென்னி அருங்காட்சியகம்
* மொரிசியசு அஞ்சல் அருங்காட்சியகம்

மேற்கோள்கள்
-----------

1. ↑  "Faculty at DIHRM". New Delhi: Delhi Institute of Heritage Research and Management. 10 டிசம்பர் 2011 அன்று மூலம் பரணிடப்பட்டது. 18 October 2012 அன்று பார்க்கப்பட்டது.
2. ↑  "National Philatelic Museum". Delhi Tourism. 2016-12-30 அன்று மூலம் பரணிடப்பட்டது. 2022-08-27 அன்று பார்க்கப்பட்டது.
**தீபிகா பள்ளிக்கல்** ஒரு இந்திய ஸ்குவாஷ் விளையாட்டு வீரர் ஆவார். உலக மகளிர் ஸ்குவாஷ் போட்டி தரவரிசையில் முதல் 10 இடத்திற்குள் வந்த முதல் இந்திய விளையாட்டு வீரர் ஆவார். இவர் 2011-ம் ஆண்டு 3 WISPA பட்டங்களைப் பெற்று தன் விளையாட்டு வாழ்வில் சிறந்த தரவரிசை இடமாக 13-ம் இடம் பெற்றார். அதன் பின்னர்2012-ம் ஆண்டு அந்த தரவரிசை இடத்தையும் தாண்டி முதல் 10 இடத்திற்குள் வந்தார்.

தனி வாழ்க்கை
------------

தீபிகா பள்ளிக்கல் என்று அறியப்படும் தீபிகா ரெபக்கா பள்ளிக்கல் 21 செப்டம்பர் 1991-ம் ஆண்டு கேரளாவைச் சேர்ந்த சிரியன் கிறித்தவ பெற்றோருக்கு மகளாக சென்னையில் பிறந்தார். நவம்பர் 15, 2013 ஆம் ஆண்டு கிரிக்கெட் வீரர் தினேஷ் கார்த்திக் மற்றும் தீபிக்கா இருவரும் திருமண நிச்சயம் செய்து கொண்டனர். இவர் தனது முதல் பன்னாட்டு பந்தய விளையாட்டை லண்டனில் விளையாடினார்.
இதுவரை ஜெர்மன் ஓபன், டட்ச் ஓபன், பிரெஞ்சு ஓபன், ஆஸ்திரேலியன் ஓபன், ஸ்காட்டிஷ் ஓபன் ஆகியவற்றில் பட்டம் வென்றுள்ளார்.

தொழில் வாழ்க்கை
---------------

தீபிகா பள்ளிக்கல் 2006-ம் ஆண்டு முதல் தொழில்முறை ஸ்குவாஷ் விளையாட்டு வீரரானார். தொடக்க காலத்தில் பல ஏற்றத் தாழ்வுகளுடன் இருந்த இவரது தொழில் வாழ்க்கை, 2011-ல் எகிப்தில் இவர் எடுத்துக்கொண்ட பயிற்சிக்குப் பிறகு சீரானதாகவும், பல வெற்றிகளுடையதாவும் மாறியது.

| போட்டி | வருடம் | முடிவு |
| --- | --- | --- |
| கனடா வின்னிபெக் இன்டெர் கிளப் ஓபன் | 2015 | **வெற்றி** |
| சீனா மாகு ஸ்குவாஷ் ஓபன் | 2013 | **வெற்றி** |
| கனடா மீடோ பார்மசி ஓபன் | 2013 | **வெற்றி** |
| ஆத்திரேலியா ஆஸ்திரேலியன் ஓபன் | 2012 | அரைஇறுதி |
| ஐக்கிய அமெரிக்கா டோர்னமெண்ட் ஆப் சாம்பியன்ஸ் | 2012 | இரண்டாம் இடம் |
| ஆங்காங் க்ரோகடைல் சேலஞ்ச் கப் | 2011 | **வெற்றி** |
| நெதர்லாந்து உலக ஓபன் | 2011 | காலிறுதி |
| ஐக்கிய அமெரிக்கா டிரீட் ஸ்போர்ட்ஸ் தொடர் | 2011 | **வெற்றி** |
| ஐக்கிய அமெரிக்கா ஆரஞ்சு கன்ட்ரி ஓபன் | 2011 | **வெற்றி** |

தங்க பதக்கம்
------------

2014ஆம் ஆண்டு நடந்த இங்கிலாந்தில் கிளாஸ்கோ நகரில் நடந்த காமன் வெல்த் போட்டியில் தங்கப்பதக்கம் வென்றார்.

தேசிய ஸ்குவாஷ் சாம்பியன்ஷிப் புறக்கணிப்பு
-----------------------------------------

தேசிய ஸ்குவாஷ் சாம்பியன்ஷிப் போட்டியில் ஆண்களுக்கும் பெண்களுக்கும் உள்ள பரிசு தொகை வேறுபாட்டை களைய வலியுறுத்தி தீபிக்கா பள்ளிக்கல் நான்காவது ஆண்டாக போட்டிகளில் பங்கேற்காமல் புறக்கணித்துள்ளார்..

மேற்கோள்கள்
-----------

1. ↑  "தீபிகா பள்ளிக்கல் தரவரிசைப் பட்டியலில் முதல் 10 இடத்திற்குள் வந்தார்". தி இந்தியன் எக்ஸ்பிரஸ். ஏப்ரல் 27, 2013 அன்று பார்க்கப்பட்டது.
2. ↑  "எகிப்து பயிற்சியும், தீபிகாவும்". ஏப்ரல் 27, 2013 அன்று பார்க்கப்பட்டது.
3. ↑  "Dipika triumphs". The Hindu. 2013-10-21. 2013-11-30 அன்று பார்க்கப்பட்டது.
4. ↑  "பாலின பேதத்துக்கு எதிராக தொடரும் தமிழக வீராங்கனை தீபிகாவின் 'புறக்கணிப்பு' போர்!". ஜூலை 17, 2015 அன்று பார்க்கப்பட்டது.
**வெருகல் - ஈச்சிலம்பத்தைப் பிரதேச செயலாளர் பிரிவு** திருகோணமலை மாவட்டத்தில் உள்ள 11 பிரதேச செயலாளர் பிரிவுகளுள் ஒன்று. இப்பிரதேச செயலாளர் பிரிவின் வடக்கிலும், மேற்கிலும் சேருவிலை பிரதேச செயலாளர் பிரிவும், கிழக்கில் இந்துப் பெருங்கடலும், தெற்கில் பொலநறுவை மட்டக்களப்பு மாவட்டங்களும் அமைந்துள்ளன. 71 சதுர கிலோமீட்டர் பரப்பளவு கொண்ட இந்தப் பிரதேச செயலாளர் பிரிவில் 9 கிராம அலுவலர் பிரிவுகள் உள்ளன.

2012 ஆம் ஆண்டின் மக்கள்தொகை மதிப்பீட்டின்படி, மொத்த மக்கள்தொகை 11,332 ஆகும். பெரும்பான்மை தமிழர்களைக் கொண்ட இப்பிரிவில், 3 முசுலிம்களும், 11,283 இலங்கைத் தமிழரும், 30 சிங்களவரும், 12 இந்திய வம்சாவளித் தமிழரும் வாழ்கின்றனர். திருகோணமலை மாவட்டத்தில் மிதமான மக்கள் அடர்த்தி கொண்ட பிரதேச செயலாளர் பிரிவுகளுள் ஒன்றான இப்பிரிவின் மக்கள் அடர்த்தி சதுர கிலோமீட்டருக்கு 160 பேர்.


| * பா
* உ
* தொ
திருகோணமலை மாவட்டப் பிரதேச செயலாளர் பிரிவுகள் |
| --- |
| 
* கோமரங்கடவல பிரதேச செயலாளர் பிரிவு
* கந்தளாய் பிரதேச செயலாளர் பிரிவு
* கிண்ணியா பிரதேச செயலாளர் பிரிவு
* குச்சவெளி பிரதேச செயலாளர் பிரிவு
* மொரவெவ பிரதேச செயலாளர் பிரிவு
* மூதூர் பிரதேச செயலாளர் பிரிவு
* பதவிசிறிபுர பிரதேச செயலாளர் பிரிவு
* சேருவிலை பிரதேச செயலாளர் பிரிவு
* தம்பலகாமம் பிரதேச செயலாளர் பிரிவு
* திருகோணமலை பிரதேச செயலாளர் பிரிவு
* வெருகல் - ஈச்சிலம்பத்தை பிரதேச செயலாளர் பிரிவு

 |
ஐக்கிய இராச்சியத்தில் தீயணைப்பு வாகனம்
அமெரிக்காவில் இருக்கும் மாதிரி தீயணைப்புக் கோபுரம்
**தீயணைப்பு வாகனம்** *(Fire engine)* தீயை அணைப்பதற்காக சிறப்பாக வடிவமைக்கப்பட்ட வாகனம் ஆகும். சில பிராந்தியங்களில் இதை **தீ எந்திரம்** என்றும் **தீ சரக்குந்து** என்றும் **தீ பயன்பாட்டுக்கருவி** என்றும் அழைக்கின்றனர். தீயணைப்பு நிலையங்கள் தீயணைக்கும் பணிகள் மட்டுமின்றி கூடுதலாக அவசரக்கால மருத்துவச் சிகிச்சைக்கு அழைத்துச் செல்லல் மற்றும் மீட்புப் பணிகளுக்காகவும் இவ்வாகனங்களைப் பயன்படுத்துகின்றன. தீயணைப்பு வாகனம் மற்றும் தீ சரக்குந்து என்ற சொல்லாட்சி வெவ்வேறானவை அல்ல என்றாலும் வட அமெரிக்கா போன்ற நாடுகளில் தனித்தனி வாகனங்கள் இதற்காகப் பயன்படுத்தப்படுகின்றன. 

தீயணைப்பு வாகனங்களில் பெரும்பாலும் ஏணிகள், மணல் வாளிகள், தீயணைப்பான்கள், மூச்சுக் கவசங்கள்,ஒலி பெருக்கிகள் முதலிய கருவிகள் இருக்கும்

முக்கிய பயன்பாடுகள்
-------------------

தீயணைப்பு வீரர்கள் பயணிப்பதற்கும், தீயணைக்க தேவையான நீரை எடுத்து செல்வதற்கும், தீயணைக்கும் உபகரணங்களை எடுத்துச் செல்லவும் உதவுகிறது.

மேற்கோள்கள்
-----------

1. ↑  "What is a Fire Engine?". *WiseGeek*. 17 March 2015 அன்று பார்க்கப்பட்டது.